Reštaurácia na konci vesmíru

Reštaurácia na konci vesmíru (orig. The Restaurant at the End of the Universe, 1980) je druhé pokračovanie pentalógie od spisovateľa Douglasa Adamsa.

Dej 

Reštaurácia na konci vesmíru je pokračovanie príbehu, kde skončila prvá časť. Arthur Dent, Ford Prefect, Trillian a Zaphod Beeblebrox práve opúšťali planétu Magrathea, keď na nich zaútočila Vogonská loď. Ich nepravdepodobnostný pohon práve prestal fungovať, pretože Arthur sa snažil aby mu počítač na vyrábanie nápojov vyrobil čaj. Tento počítač si privolal na pomoc hlavný počítač. Spoločne sa ponorili do úvahy ako vyrobiť „sušené lístie máčané vo vode“. Našťastie, praotec Zaphoda, Zaphod Beeblebrox Štvrtý, ich nakoniec zachránil.

Zaphod a Marvin sa prebúdzajú na Malej medvedici Beta, pred kanceláriami Stopárovej príručky. Hľadajú Zarnivúpa, ktorý je práve na intergalaktickej ceste vo svojej kancelárii, vo svojom virtuálnom vesmíre. Arthur, Trillian a Ford sa prebúdzajú na palube Srdca zo zlata. Hlavný počítač je vypnutý a na stole ich čaká iba stručný odkaz „Čakajte“ spolu z najlepším čajom, aký kedy Arthur pil.

Keď Zaphod a Marvin dôjdu na pätnáste poschodie, polovica budovy je vytrhnutá zo základov skupinou Žabých bojovníkov. Záhadný muž menom Roosta ich zavedie do Zarnivúpovej kancelárie. Po pristátí budovy na Žabej planéte B, najhoršej planéte vo vesmíre, im tento záhadný muž povie predtým ako odíde, aby kanceláriu opúšťali cez okno, nie cez dvere. Zaphod ho poslúchne a na planéte stretáva Gargravarr, myseľ ktorá nemá telo. Zaphod zisti, že má byť poslaný do najpekelnejšieho mučiaceho prístroja, aký kedy bol vymyslený a to do Víru Absolútnej Perspekívy. Tento stroj mu má ukázať aký je maličký v porovnaní z celým vesmírom, ale keď Zaphod doňho vstúpi, tak mu ukáže iba to, ako veľmi je dôležitý pre celý vesmír. Zaphodovi sa podarí utiecť a skrýva sa na 900 rokov starej kozmickej lodi, na ktorej stretáva Zarniúpa.

Zaphod zisťuje že sa nachádza vo virtuálnej realite ktorú Zarnivúp vytvoril iba pre Zaphoda takže je najdôležitejšia bytosť v nej. Je načase aby Zaphod zistil, že Srdce zo zlata mal celý čas vo svojom vrecku. Po zväčšení do plnej veľkosti sa Zaphod opäť stretáva s Trillian, Arthurom a Fordom. Spoločne utekajú pred Zarnivúpom, potom čo požiadali hlavný počítač, aby ich dostal ku najbližšej reštaurácii. Reštaurácia na konci vesmíru bola postavená na ruinách Žabieho sveta B, takže je teoreticky najbližšie, ibaže existuje až o mnoho, mnoho rokov neskôr. Tam opäť stretávajú Marvina, o ktorom si mysleli, že zomrel. Marvin ostal v časovom pásme z ktorého pochádzali, no všetko ten čas prečkal a parkoval auta na parkovisku pri reštaurácii a čakal na nich. Keď opúšťali reštauráciu Zaphod a Ford ukradli hviezdnu loď, ktorá mala naraziť do slnka počas rockového koncertu.

Jediný spôsob ako sa dostať z tej lode bol teleport, ktorý mal poškodené ovládanie, takže ich to mohlo preniesť kdekoľvek. Arthur a Ford skončili na Golgafrinchamskej Hviezdnej Arche typu B, ktorá stroskotala na prehistorickej Zemi. Po zistení, že človek nepochádza z opice ale skôr je to potomok Golgafrinchamoch bol Arthur otrasený a snažil sa naučiť nejakej logike pôvodných obyvateľov Zeme. Počas pobytu na pravekej Zemi sa snažil prísť na pôvodnú otázku všetkého na ktorú poznal iba odpoveď a to 42. Pri náhodnom vzťahovaní písmeniek z vrecúška, ktoré vyrobil zo zajačej kože mu vyšla táto veta „čo dostaneš ak vynásobíš šesť a deväť“ a potom mu došli písmenka. Tu nastala ďalšia otázka, kto sa pomýlil lebo 6 krát 9 je 54 a nie 42, Čo je odpoveď na základnú otázku.
Zaphod a Trillian sa vrátili na Srdce zo zlata, ktoré kormidloval Zarnivúp aby dokončili jeho misiu: objaviť, kto v skutočnosti ovláda vesmír.

Postavy 
Postavy sú také isté ako v prvej knihe - Stopárov sprievodca galaxiou

Douglas Adams
Knihy z 1980